da da nb da da da da da da da nb da da da da da da da da de da nb is sv de nb da sv da da sv da it en de da de da en da fr pl hu de en da da da de de fr en da da fr it fr de da da da da da ar da
28. juli 2016 dessert kondenseret mælkpiskeflødesolbær
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Som jeg har nævnt tidligere, har jeg fået en lokal bær-forbindelse, Ømosebær, så forleden var jeg ude og hente en kasse med friskplukkede solbær. Når man står med så mange solbær, er det klart en fordel at finde på nogle opskrifter hvor de ikke allesammen skal ordnes lige grundigt. Solbær er små og der er mange ribber og stilke på, så jeg vidste at jeg ikke skulle lave marmelade af det hele – den slags rækker min tålmodighed slet ikke til.
Vejret er jo dejligt i disse dage, så en gang is lød som en god idé. Jeg har en saftpresser til min foodprocessor, og den er nok ikke den mest effektive i verden – den overskydende pulp var i hvert fald noget våd. Har du en rigtig saftpresser, så skal du formentlig bruge lidt færre bær. Alternativt kan du give bærrene et par drøn med en stavblender og stille dem til afdrypning i en sigte, men så skal du nok pille ribberne fra først.
Isen får en dejlig ren smag af solbær, samtidig med at den er cremet og lækker pga fløden og den kondenserede mælk.
Jeg havde desværre ingen frysetørrede solbær, så den færdige is fik et drys hindbær, men godt smagte det alligevel.
Til denne is bruger jeg en ismaskine, har du ingen, kan du komme isen i en beholder i fryseren og røre i den hver halve time. Isen er også utrolig velegnet til pindeis lavet i forme – der behøver du ingen ismaskine.
Solbæris (ca. 1,5 liter)
knap 1 kg solbær (3½ dl ren saft)
1 ds. kondenseret mælk (den søde)
Start med at tage et forklæde på – du vil IKKE have solbærsaft på tøjet!
Skyl solbærrene og kør dem igennem en saftpresser. Du skal ende ud med mellem 3 og 4 dl ren saft. Pisk den kondenserede mælk i saften. Tilsæt piskefløden og rør massen godt igennem.
Kom ismassen i en ismaskine og kør til isen er tyk og cremet. Kom den færdige is i en bøtte med låg (TIP: Læg bøtten i fryseren imens isen laves, så smelter den færdige is ikke, når den kommer heri) og sæt den i fryseren i et par timer.
Serveres med lidt frysetørrede bær på toppen.
Dette indlæg indeholder affiliate links
Solbærsaft | Signes Mad siger:
29. juli 2016 kl. 10:27
[…] ← Solbæris […]
Solbærmarmelade | Signes Mad siger:
30. juli 2016 kl. 11:14
[…] der er til bagning over vinteren. Af den kæmpe kasse solbær fra Ømosebær har jeg lavet saft, is, rødgrød, marmelade og sat en enkelt portion solbærrom over. Det er da fuld […]
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl wlgwrge owgnl wlgwrge
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.